﻿ ईस्‍टर अटैक के चलते टला पाकिस्‍तान अंडर-19 टीम का श्रीलंका दौरा | CricketCountry.com हिन्दी
श्रीलंका में हुए धमाकों में साढ़े 300 से ज्‍यादा लोगों की मौत हो गई थी।
| Updated : April 28, 2019 5:00 PM IST
श्रीलंका में बम धमाकों के बाद देश में इमरजेंसी लगा दी गई है। सुरक्षा एजेंसियों युद्ध स्‍तर पर इस घटना में शामिल लोगों के खिलाफ ऑपरेशन चल रही है। वहीं, इस आतंकी हमले में जान गंवाने वाले लोगों की संख्‍या साढ़े 300 से ज्‍यादा हो चुकी है। इस हमले का असर श्रीलंका और पाकिस्‍तान के बीच क्रिकेट टूर्नामेंट पर भी पड़ा है।
पाकिस्‍तान की अंडर-19 टीम के पाकिस्‍तान दौरे को इस घटना के बाद टाल दिया गया है। श्रीलंका क्रिकेट की तरफ से जारी प्रेस रिलीज में बताया गया कि उन्‍होंने देश में हुई इस दुखद घटना के बाद पाकिस्‍तान की टीम के दौरे को फिलहाल टाल दिया है।
बताया गया कि 30 अप्रैल को पाकिस्‍तान की अंडर-19 टीम को श्रीलंका आना था। दोनों टीमों के बीच चार दिवसीय टेस्‍ट मैच के अलावा तीन एक दिवसीय मैच खेलने का शेड्यूल पहले से तय था। बताया गया कि इस दौरे के लिए नई तारीखों का ऐलान जल्‍द किया जाएगा।
बता दें कि साल 2009 में श्रीलंका के पाकिस्‍तान दौरे के दौरान लाहौर में आतंकियों ने मेहमान टीम की बस पर हमला कर दिया था। इस घटना के बाद से ही पाकिस्‍तान में अंतरराष्‍ट्रीय मैचों का आयोजन लगभग बंद है। सभी बड़ी टीमें पाकिस्‍तान में जाकर खेलने से दूरी बनाए रखती हैं।
First Published on April 28, 2019 4:55 PM IST
Last updated on April 28, 2019 5:00 PM IST
easter attack Sri Lanka Under 19 vs Paksitan Under 19